Es vòstes causes morissen damb vosati; mès se vos amague era mòrt de quauques ues que se tarden fòrça, pr’amor qu’era vòsta vida ei plan cuerta; e atau coma es torns en cèu dera Lua capèren e desnishen sense pòsa es arribes deth mar, madeish hè damb Florencia era Fortuna: per çò que non t’a d’estonar çò que te vau a díder respècte as prumèrs florentins, qu’era sua fama ei estropada ena escurina des tempsi.